CELEX: 32017R0909
Language: el
Date: 2017-05-11 00:00:00
Title: Εκτελεστικός κανονισμός (ΕΕ) 2017/909 της Επιτροπής, της 11ης Μαΐου 2017, για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Huile d'olive de Corse / Huile d'olive de Corse — Oliu di Corsica (ΠΟΠ)]

30.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 139/25
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/909 ΤΗΣ ΕΠΙΤΡΟΠΉΣ
   της 11ης Μαΐου 2017
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Huile d'olive de Corse / Huile d'olive de Corse — Oliu di Corsica (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Γαλλίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Huile d'olive de Corse»/«Huile d'olive de Corse — Oliu di Corsica», η οποία έχει καταχωριστεί δυνάμει του κανονισμού (ΕΚ) αριθ. 148/2007 της Επιτροπής (2).
            
         
               (2)
            
            
               Με επιστολή της 18ης Φεβρουαρίου 2016, οι γαλλικές αρχές κοινοποίησαν στην Επιτροπή ότι είχε χορηγηθεί μεταβατική περίοδος, δυνάμει του άρθρου 15 παράγραφος 4 του κανονισμού (ΕΕ) αριθ. 1151/2012, με καταληκτική ημερομηνία τις 31 Δεκεμβρίου 2025, σε δώδεκα επιχειρήσεις εγκατεστημένες στην επικράτειά τους που πληρούν τις προϋποθέσεις του άρθρου αυτού σύμφωνα με την απόφαση της 26ης Ιανουαρίου 2016 σχετικά με την προστατευόμενη ονομασία προέλευσης «Huile d'olive de Corse» / «Huile d'olive de Corse — Oliu di Corsica» της 5ης Φεβρουαρίου 2016 στην Επίσημη Εφημερίδα της Γαλλικής Δημοκρατίας. Κατά τη διάρκεια της εθνικής διαδικασίας ένστασης οι εν λόγω επιχειρήσεις, οι οποίες διέθεταν νομίμως στο εμπόριο το «Huile d'olive de Corse» / «Huile d'olive de Corse — Oliu di Corsica» σε συνεχή βάση κατά τη διάρκεια των πέντε τουλάχιστον ετών πριν από την υποβολή της αίτησης, υπέβαλαν ένσταση σχετικά με την κατάργηση του χρονοδιαγράμματος μετατροπής των καλλιεργειών για τις ποικιλίες ελιών, επισημαίνοντας ότι τους ήταν απαραίτητο ένα χρονικό διάστημα για την προσαρμογή της σύνθεσης του ελαιώνα τους. Οι συγκεκριμένες επιχειρήσεις είναι οι ακόλουθες: EARL de Marquiliani, 20270 Aghione· Arthur Antolini, 11, lotissement Orabona, 20220 Monticello· Dominique Arrighi, 20290 Lucciana· Dominique Bichon, Le Regino, 20226 Speloncato· EARL Casa Rossa, Pianiccia, 20270 Tallone· William Delamare, Domaine de Valle, 20213 Querciolo· Roselyne Hubert, Pietra Macchja, 20279 Ville di Paraso· EARL Domaine de Torraccia, 20137 Lecci· Josette Lucciardi, Domaine de Pianiccione, 20270 Antisanti· Alfred Matt, plaine de Vallecalle, 20217 Saint-Florent· Jean-Luc Mozziconacci, Albaretto, 20240 Ghisonaccia et Jean-Louis Tommasini, 20225 Avapessa.
            
         
               (3)
            
            
               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).
            
         
               (4)
            
            
               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, πρέπει να εγκριθεί η τροποποίηση των προδιαγραφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Huile d'olive de Corse» / «Huile d'olive de Corse — Oliu di Corsica» (ΠΟΠ).
   Άρθρο 2
   Η προστασία που παρέχεται δυνάμει του άρθρου 1 υπόκειται στη μεταβατική περίοδο που χορήγησε η Γαλλία σύμφωνα με το άρθρο 15 παράγραφος 4 του κανονισμού (ΕΕ) αριθ. 1151/2012 στις επιχειρήσεις που πληρούν τις προϋποθέσεις του εν λόγω άρθρου.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Μαΐου 2017.
      
         
            Για την Επιτροπή,
         
         
            εξ ονόματος του Προέδρου,
         
         Phil HOGAN
         
            Μέλος της Επιτροπής
         
      
   
   
      (1)  ΕΕ L 343 της 14.12.2012, σ. 1.
   
      (2)  Κανονισμός (ΕΚ) αριθ. 148/2007 της Επιτροπής, της 15ης Φεβρουαρίου 2007, για την καταχώριση ορισμένων ονομασιών στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Geraardsbergse mattentaart (ΠΓΕ) — Pataca de Galicia ή Patata de Galicia (ΠΓΕ) — Poniente de Granada (ΠΟΠ) — Gata-Hurdes (ΠΟΠ) — Patatas de Prades ή Patates de Prades (ΠΓΕ) — Mantequilla de Soria (ΠΟΠ) — Huile d'olive de Nîmes (ΠΟΠ) — Huile d'olive de Corse ή Huile d'olive de Corse-Oliu di Corsica (ΠΟΠ) — Clémentine de Corse (ΠΓΕ) — Agneau de Sisteron (ΠΓΕ) — Connemara Hill Lamb ή Uain Sléibhe Chonamara (ΠΓΕ) — Sardegna (ΠΟΠ) — Carota dell'Altopiano del Fucino (ΠΓΕ) — Stelvio ή Stilfser (ΠΟΠ) — Limone Femminello del Gargano (ΠΓΕ) — Azeitonas de Conserva de Elvas e Campo Maior (ΠΟΠ) — Chouriça de Carne de Barroso-Montalegre (ΠΓΕ) — Chouriço de Abóbora de Barroso-Montalegre (ΠΓΕ) — Sangueira de Barroso-Montalegre (ΠΓΕ) — Batata de Trás-os-Montes (ΠΓΕ) — Salpicão de Barroso-Montalegre (ΠΓΕ) — Alheira de Barroso-Montalegre (ΠΓΕ) — Cordeiro de Barroso, Anho de Barroso ή Borrego de leite de Barroso (ΠΓΕ) — Azeite do Alentejo Interior (ΠΟΠ) — Paio de Beja (ΠΓΕ) — Linguíça do Baixo Alentejo ή Chouriço de carne do Baixo Alentejo (ΠΓΕ) — Ekstra deviško oljčno olje Slovenske Istre (ΠΟΠ)] (ΕΕ L 46 της 16.2.2007, σ. 14).
   
      (3)  ΕΕ C 9 της 12.1.2017, σ. 42.